ОТЧЕТ ЗА ДЕЙНОСТТА НА НЧ“ХРИСТО БОТЕВ-1928“, С.ОБРЕТЕНИК

ПРЕЗ 2023 ГОДИНА

 Уважаеми Дами и Господа,

Читалища са тези , които събират в едно любовта към книгата чрез библиотеките си, обичта към танца, песента и театъра, чрез любителските колективи и школи, а в последните години изградените информационни центрове, с достъп до интернет, правят институциите част от динамично променящия се глобален свят.

Читалището е мястото, където широк кръг деца и възрастни от дълги години изучават културно-историческото наследство на родния край, занимават се с творчество и ползват различни видове услуги, водени от потребността и стремежа към по-богата духовност.Тази именно потребност, в с. Обретеник, от дълги години, задоволява НЧ „Христо Ботев-1928”.

 Историческата музейна сбирка и картинната галерия към читалището се утвърдиха, като място, където редовно се провеждат възпоменателни тържества, беседи, учебни часове по повод на бележити дати и за затвърждаването на учебния материал. Те бяха посетени, както от групи и жители от околните села, така и от групи от по-далечни населени места. Доказателство, че все още съществува издирвателско-събирателна дейност е действащият "Клубът на крайеведа", който сближава жителите на селото и укрепва националната им гордост, като издирва не само предмети на бита от минало време, но и песни и обичаи от местния фолклор, които самодейните състави изпълняват и пресъздават с много любов.

 През последната година фондът на музейната сбирка е обогатен със стари дрехи, носии, предмети на бита, дарени от Цветанка Колева, Еленка Янева, Гюлшен Исметова Пенка Георгиева, Цанка Илиева, Галя Кънева.

 Важна роля играе и читалищната библиотеката. Тя разполага с 12829 бр. библиотечни единици, които задоволяват населението във всяко жанрово отношение. През отчетния период в библиотека са постъпили общо 202 бр. книги. От тях 164 бр. са дарени от читатели, а 38 бр. са закупени. Периодичните издания, които сме абонирали през 2023г. са: в-к ” Всичко за семейството”, в-к „Клуб 100”, „Журнал за жената“ и „Кулинарен журнал“.

 Броят на читателите за 2023г. е 195, разпределен така:

* читатели по възраст:
* до 14 години – 96
* над 14 години - 97

 Посещенията през годината са 1537, а заетите библиотечни единици – 3526 на брой. Редовни читатели са: Славка Георгиева, Георги Георгиев Иванка Билчева ,Йорданка Бекова, Еленка Стаматова, Борислава Веселинова, Йорданка Янкова, Анжелина Драганова, Виолета Дамянова, Венетка Кънчева, Анжелина Петрова, Елка Христова, Цветомир Тодоров, Марийка Петрова, Денка Георгиева, Гюляй Чаушева Светлана Игнатова, Иван Христов Стоянов, Венетка Кирилова, Хава Мъстънова, Иван Пейков, Янка Кирилова, Тюркян Кираджиева, Станислав Димитров, Анатоли Александров , Иляй Ерханова, учениците и учителите от ОУ "П.Р. Славейков", ученици от горен курс, студенти.

 Читалищната библиотека винаги е била и средище на духовност за поколения обретенчани. Тази си мисия тя осъществява чрез провеждане на срещи, разговори, утра, изложби и викторини. В библиотеката се проведоха редица учебни часове, където децата се запознаха със справочната литература на читалнята, с творчеството на Елин Пелин, Ангел Каралийчев и Петко Р. Славейков. За поредна година съвместно с РБ „Любен Каравелов”-гр. Русе участвахме в националната кампания ”Чети с мен”, като най-активни бяха учениците от 4 и 5 класове при ОУ ”П. Р. Славейков”.

На читатели и външни потребители се предлагат различни услуги: заемане на книги и периодични издания за дома, използване на справочна литература в читалня, копирни и компютърни услуги, скенер, достъп до интернет, съдействие при търсене на информация от различен тип, помощ при изготвяне и попълване на документи.

 През изминалата година активно се развиваше и художествената самодейност, като любителските състави към читалището допринесоха много за формирането на културния облик на с. Обретеник и Общината. Те участваха във всички местни празници, обществени събития и годишнини.

 Действащите самодейните състави към ЧН "Христо Ботев-1928 " са 5 на брой. Те са:

* + Женска певческа група за автентичен фолклор
	+ Група за обичаи
	+ Детска фолклорна група
	+ Клуб на крайеведа
	+ Самодеен театрален колектив

 Изявите на самодейните съставите през 2023 г. са :

 1. Местни: - Бабинден, Ден на пчеларя, Трифон Зарезан, Посрещане на Баба Марта, Осми март- ден на жената, Посрещане на първа пролет, Великден, Лазаруване по домовете, Празник на детето, –% години читалище-юбилеен концерт, Еньовден, ден на благотворителността, Ден на плодородието, Ден на народните будители, Детско коледно шоу Коледуване по домовете, изготвяне на кулинарни изложби и витрини с определена тематична насоченост, викторини , учебни часове, детски утра.

 2. Регионални – Фолклорен фестивал „Жива вода”-с. Каран Върбовка; ФФ „ На греяна ракия и зелева чорба“ – с. Бабово.

 3. Национални –Фолклорен фестивал „От Дунав до Балкана”-гр. Борово, където ЖПГАФ се класира на първо място с медал и златен плакет;

НФФ „Да си поиграем и попеем, както ний си знаем“ – с. Писанец, където спечелихме плакет и специална грамота от Кмета на Община Ветово.

 На първи март посрещнахме Баба Марта заедно с децата от ДГ „Бодра смяна”, където тя закичи с мартенички малки и големи за здраве и берекет. Мартениците бяха изработени от жените от певческата група. Баба Марта тази година посети и учениците от началния курс на ОУ „ П.Р. Славейков“ и други институции.

 Както всяка година, така и тази, националният празник на България – трети март, се отбеляза със заря и възпоменателно тържество, на което положихме цветя на паметника-костница на загиналите руски войници по време на Освободителната руско-турска война, на паметника, по случай освобождението на селото от османско робство и паметната плоча на загиналите във войните.

 Празникът „Великден” тази година се отбеляза с подредбата на изложба от козунаци и боядисани яйца, на детски рисунки, картички и празнична украса пред читалището. Самодейци поздравиха населението с празнична програма в социалните мрежи.

 Празникът на детето, се отпразнува на 30 май с децата от ДГ, където съвместно с Кметство и Читалище бе направена дарителска кампания от голям брой разнообразни детски играчки, учебни помагала и лакомства.

 На първи юни се състоя празничен концерт, по случай 95 години от създаването на читалището ни.

 Деня на патрона на читалището Христо Ботев и на загиналите за свободата на България 2-ри юни, по традиция, се чества с митинг-проверка, съвместно с училището и Кметството.

 През изминалото лято проведохме лятна занималня през месеците юли и август с деца от селото. Дейностите с които се запознаха децата са: опазване и почистване на околната среда, засаждане и отглеждане на билки и други растения, изготвяне на картички и рисунки, изучаване на техниката за направата на оригами, запознаване с историята и фолклора на селото, забавни игри и др.

 През есента за пореден път изготвихме голяма изложба от зеленчуци, плодове и материали от природата. В изложбата взеха участие самодейните състави към читалището, учениците от училището, децата от детската градина и членове от ПК „Млади сърца“ в селото.

 Отново направихме конкурс за най- красива и креативна коледна картичка. Най-добрите картички бяха наградени с грамоти и предметни награди на детското коледно шоу , което организирахме на 22 декември 2023г. На шоуто присъстваха всички ученици от ОУ“ Петко Р. Славейков“, с. Обретеник. Проведоха се много занимателни игри с награди и лакомства за децата. Шоуто завърши с празнична дискотека.

 И тази година зарадвахме жителите от селото, като ги посетихме с групата от малки и големи коледари. По традиция във всяка къща пяхме и благославяхме за здраве.

Редовно във фоайето на читалището пресъздавахме картини от годишните сезони, а по повод бележити дати бяха изработвани табла, провеждани беседи с редовните читатели и ползватели на библиотечната читалня.

 За пореден път много от културните мероприятия, проведени от читалището се състояха с активната подкрепа и участие на самодейци, ученици и учители от ОУ "П.Р. Славейков", деца от Детската градина, членове на пенсионерския клуб "Млади сърца" и Кметство с. Обретеник.

На всички, които участваха с ентусиазъм в читалищната дейност, изказваме своето уважение и благодарност. Нека със своя пример да привлекат и нови участници в читалищните дела.

 Всички тези прояви на дейности през изминалата 2023 година, категорично доказват съществуването на институцията, наречена „Читалище” и способността на нейните самодейци и членове да я съхранят.

Председател на НЧ: Еленка Стаматова